KOMISIJOS REGLAMENTAS (EB) Nr. 1712/2006
2006 m. lapkričio 20 d.
iš dalies keičiantis Tarybos reglamento (EB) Nr. 747/2001 nuostatas dėl tam tikrų Turkijos kilmės žemės ūkio produktų tarifinių kvotų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. balandžio 9 d. Tarybos reglamentą (EB) Nr. 747/2001, numatantį Bendrijos tarifinių kvotų ir produktų, kuriems gali būti taikomos lengvatos, referencinių kiekių valdymą, remiantis susitarimais su tam tikromis Viduržemio šalimis, bei panaikinantis Reglamentus (EB) Nr. 1981/94 ir (EB) Nr. 934/95 (1), ypač į jo 5 straipsnio 1 dalies b punktą,
kadangi:
(1)
EB ir Turkijos asociacijos tarybos sprendimu Nr. 2/2006 (2) patvirtintas EB ir Turkijos asociacijos tarybos sprendimo Nr. 1/98 dėl prekybos žemės ūkio produktais režimo 1 ir 2 protokolų dalinis pakeitimas.
(2)
Iš dalies pakeistame 1 protokole numatyta tam tikriems Turkijos kilmės žemės ūkio produktams nustatyti naujas Bendrijos tarifines kvotas ir pakeisti esamas, kurios buvo nustatytos Reglamente (EB) Nr. 747/2001.
(3)
Kad būtų galima pradėti taikyti naujas tarifines kvotas ir pakeisti esamas, reikia iš dalies pakeisti Reglamentą (EB) Nr. 747/2001.
(4)
Kadangi EB ir Turkijos asociacijos tarybos sprendimas Nr. 2/2006 taikomas nuo 2006 m. lapkričio 1 d., šis reglamentas turėtų būti taikomas nuo tos pačios dienos ir įsigalioti kaip galima greičiau.
(5)
Šiame reglamente numatytos priemonės atitinka Muitinės kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 747/2001 IX priedas pakeičiamas šio reglamento priede pateiktu tekstu.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2006 m. lapkričio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. lapkričio 20 d.